Nordjyllands Politi efterlyser to mænd efter et røveri mod Shell på Karolinelundsvej  i Aalborg onsdag aften. Røverne truede ekspedienten med en kniv og kom af sted med et udbytte på 2000-3000 kroner. Røverne beskrives som mørklødede mænd. Den ene 25-30 år, ca. 180 cm høj, iført et rødt tørklæde med prikker og mørkegrøn jakke. Den anden røver er ca. 30 år gammel, 180 cm høj, iført mørk jakke og mørk hættetrøje. Politiet kan kontaktes på tlf. 114, hvis nogen har oplysninger i sagen.

Referat:
Shell på Karolinelundsvej blev onsdag aften røvet af to yngre mænd